TKN เด้งแรง4% หลังราคารูดยาว5วันติด โบรกฯเชียร์ซื้อเป้า 20.40 บ. ชี้กำไรQ3สดใสรับไฮซีซั่น
TKN เด้งแร ง4% หลังราคารูดยาว 5 วันติด โบรกฯเชียร์ซื้อเป้า 20.40 บ. ชี้กำไร Q3 สดใสรับไฮซีซั่น ล่าสุด ณ เวลา 15.28 น. อยู่ที่ 12.30 บาท บวก 0.50 บาท หรือ 4.24% สูงสุดที่ 12.50 บาท ต่ำสุดที่ 11.60 บาท ด้วยมูลค่าซื้อขาย 210.43 ล้านบาท
25 ต.ค. 2561

ผู้สื่อข่าวรายงานว่า ราคาหุ้น บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือ TKN ล่าสุด ณ เวลา 15.28 น. อยู่ที่ 12.30 บาท บวก 0.50 บาท หรือ 4.24% สูงสุดที่ 12.50 บาท ต่ำสุดที่ 11.60 บาท ด้วยมูลค่าซื้อขาย 210.43 ล้านบาท

ทั้งนี้ ราคาหุ้น TKN ปรับตัวขึ้นหลังจากราคาปรับตัวลดลงต่อเนื่อง 5 วันติด นับตั้งแต่ราคาหุ้นอยู่ที่ระดับ 15.20 บาท เมื่อวันที่ 16 ต.ค.2561
ด้าน บล.ซีจีเอส-ซีไอเอ็มบี ระบุในบทวิเคราะห์ แนะนำ “ซื้อ” TKN ราคาเป้าหมาย 20.40 บาท/หุ้น โดยคาดว่า TKN จะรายงานกำไรสุทธิไตรมาส 3/61 อยู่ที่ 173 ล้านบาท (โต 8.2% เทียบจากปีก่อน และโต 12.7% เทียบจากไตรมาสก่อน) และมองว่ายอดขายในไตรมาส 3/61 จะถูกผลักดันจาก High Season ที่ประเทศจีน และกิจกรรมส่งเสริมการขายในประเทศ
ทั้งนี้ยังคาดการเติบโตของกำไรที่สูงในปี 2562 จากจัดการต้นทุนและความต้องการที่สูงขึ้นทั้งในประเทศและส่งออก
 